সাধারণত দেখা যায় ,   মানুষ শুধু আফসোস করতে থাকে যে ,   হায় ,   আমার যিন্দেগি তো গোনাহ ,   আর নাফরমানিতেই বরবাদ হয়ে গেলো ,   এখন আমার কী উপায় হবে ?   এসম্পর্কে উপরের মালফূযে  হযরত হাকীমুল উম্মত (রহ) বলছেন ,   গোনাহ করার পর বসে বসে শুধু আফসোস করে কী লাভ ?   বরং এখন যা করণীয় তাই করো ,   সঙ্গে সঙ্গে তাওবা করো এবং ইসতিগফারে মশগুল হও। তোমার গোনাহ যত জঘন্যই হোক এবং পরিমাণে যত বেশীই হোক ,   এমনকি তুমি যদি গোনাহ দ্বারা আসমান-যমিনও ভরে ফেলো তবু নিরাশ হওয়ার কিছু নেই। কারণ আল্লাহ তা  আলা নিজেই এলাজ বাতলে দিয়েছেন যে ,   আমার কাছে ফিরে এসো এবং তাওবা-ইসতিগফার করো।